tomron87/hebrew-wikipedia-sentences-corpus huggingface dataset:
ביילי גם אמרה שמרשל ביקש ממנה להביא מראש את "האני האמיתית" שלה, והגדירה את החוויה כ"ממש מבגרת ומהנה".
באותו החודש, נמסר על ליהוקו של חוויאר בארדם לגילום דמותו של המלך טריטון, וכי עבור גילום דמותו של הנסיך אריק עברו מאות מועמדים מבחני במה, כולל השחקנים אשר אנג'ל, גאווין לת'רווד, כריסטיאן נבארו, הארי סטיילס וג'ק וייטהול.
עוד לא הכרזתי על זה, אבל כן, זה פשוט לא ממש הסתדר"; עם זאת, על אף דחיית סיבוב ההופעות של סטיילס בעקבות התפרצות מגפת הקורונה, בגילום דמותו של הנסיך אריק זכה השחקן הבריטי ג'ונה האוור-קינג.
באפריל 2023, הרחיב מרשל כי סטיילס דחה את התפקיד מכיוון שהיה מעוניין לגלם תפקידים אפלים יותר, ולא מוזיקליים.
באוקטובר 2019, נמסר כי דויד דיגס, שעבד בעבר לצד מירנדה במחזמר "המילטון", לוהק לדיבוב דמותו של סבסטיאן הסרטן.
בנובמבר 2019, נמסר על ליהוקו של האוור-קינג לדמותו של הנסיך אריק, לאחר שגבר על קמרון קאף, שהיה גם הוא מועמד מוביל לגילום הדמות, בבדיקות התאמה לצד ביילי.
ב-18 בפברואר 2020, אישרה מקארתי אישרה את ליהוקה לגילום דמותה של אורסולה במהלך ריאיון ב"המופע של אלן דג'נרס": בדצמבר 2020, הכריזה דיסני רשמית על צוות השחקנים של הסרט, במקביל לחשיפת הסמליל הרשמי.
ב-5 בינואר 2021, נמסר על ליהוקה של נומה דומזווני לתפקיד שטרם פורסם.
ב-29 במרץ 2021, במהלך ריאיון ל"מארי קלייר", כשנשאלה על תפקידה בסרט, ציינה דומזוויני את התרגשותה לקחת חלק בסרט.
ב-29 בדצמבר 2021, במהלך ריאיון ב-"Facebook Talks" עם מאמא טינה, נזכרה ביילי שהייתה מפוחדת ולחוצה בזמן שנכנסה לאודישן עבור תפקידה של אריאל.
בנוסף, אישר דיגס כי העיבוד המחודש יעניק לדמותה של אריאל קצת יותר עוצמה מאשר בסרט המקורי.
במאי 2023, חשפה ביילי במהלך ריאיון ל"לוס אנג'לס טיימס" כי ג'ודי בנסון, מדבבת דמותה של אריאל מהסרט המקורי, תופיע בהופעת קמע במהלך הסרט.
במקור, התעתדו צילומי הסרט להתחיל בלונדון, אנגליה, בין שלהי מרץ לתחילת אפריל 2020; עם זאת, בעקבות התפרצותה של מגפת הקורונה נמסר על דחיית הצילומים.
מספר שבועות לאחר דחיית הצילומים, דלפו תמונות מתוך סט שכבר נבנה באולפני "פיינווד", בהן הוצגו תמונות אוויריות של ספינתו של הנסיך אריק וכן תמונות פנימיות של טירתו.
ב-29 ביולי 2020, בהתבסס על פוסט במדיה החברתית, אושר כי ג'ייקוב טרמבלי החל להקליט את שורות הדיאלוג שלו עבור הסרט.
עוד נמסר כי צילומי הסרט יתחילו ב-10 באוגוסט 2020. בנובמבר 2020, אישר מנכ"ל דיסני, בוב צ'אפק, כי כל צילומי הסרטים שנדחו במהלך הסגרים חודשו, ובמקרים מסוימים, אף הסתיימו.
בדצמבר 2020, הצהירה מקארתי כי היא עתידה להתחיל לצלם את הסצנות בהשתתפותה בינואר 2021. בנוסף, הצהיר דיגס כי ההכנות לקראת דיבוב דמותו של סבסטיאן, היו מהקשות ביותר שנאלץ לעשות כשחקן.
צילומי הסרט החלו רשמית באולפני "פיינווד" בעיר אייבר שבאנגליה ב-30 בינואר 2021. בנוסף, צילומי הסצנות של מקארתי החלו בסופו של דבר באפריל 2021. ב-6 באפריל, הוכרז על צילומי חוץ שיתקיימו בתקופת בקיץ באי סרדיניה שבאיטליה ויימשכו כשלושה חודשים.
כמו כן, צילומי חוץ נוספים התקיימו בעיירה פורטו צ'רבו שבאיטליה ובדרום צרפת.
ביוני 2021, הושבתו הצילומים פעם נוספת לאחר שהתברר כי מספר מחברי צוות ההפקה נדבקו בקורונה, וחודשו כשבוע לאחר מכן, לפני שתמו רשמית ב-11 ביולי 2021. ב-30 בדצמבר 2021, שיתפה ביילי מספר תמונות חדשות מאחורי הקלעים של הסט, כולל הצצה לדמותה של אריאל.
בחשבונה האישי באינסטגרם, שיתפה השחקנית מפר רגעים מתוך הצילומים, בהם תמונה המציגה את תסריט הסרט, שטושטש על מנת למנוע ספוילרים, אך עדיין הראה את שמה בהדפס מודגש.
בתמונה נוספת, הוצגה ביילי שוחה במימי סרדיניה, בעוד שתמונה אחרת הראתה את תהליך הפקת הסרט באמצעות CGI.
בפברואר 2023, חשף מרשל כי הוא מקווה שעבודת הפוסט-פרודקשן על הסרט תושלם עד מרץ, ואמר:
את האפקטים החזותיים עבור הסרט סיפקו החברות "Industrial Light & Magic", "Wētā FX", "Moving Picture Company" ו-"Framestore"; בעוד שאת שירות המרת הסטריאו עבור הסרט סיפקה חברת "DNEG".
אתה יוצר עולם, אתה יוצר יצורים, אבל זה מאוד חשוב לי שזה ירגיש אמיתי – אתה צריך להאמין, אתה צריך לדאוג להם, אתה צריך לעקוב אחר המסע שלהם."
ב-19 במאי 2023, חשף מרשל כי עבור העבודה על האפקטים החזותיים, הוא נעזר בניסיון שצבר במהלך בימוי הסרט "שודדי הקאריביים: זרמים זרים (2011), בה הוצגה דמותה של בת ים בשם תמרה; והשתמש בטכניקות לייב אקשן ו-CGI דומות על מנת להביא את אריאל, אחיותיה והמלך טריטון לחיים.
מרשל כינה את ניסיונו בבימוי הסרט "נקודת השקה נהדרת" והציג את תהליך עבודתו על "זרמים זרים" לצוות ההפקה והאפקטים החזותיים כחלק מתהליך עיצוב האפקטים.
על עיצוב זנבותיהם הצבעוניים של בני הים הופקדה מעצבת התלבושות קולין אטווד, שביקשה לרפרר למראיהם ועיצוביהם של דגים אמיתיים על מנת להבדיל בין זנבותיהן של אריאל ואחיותיה; וכן הופקדה על עיצוב התלבושות עבור הדמויות האנושיות.
ב-17 במרץ 2017, נמסר כי המלחין אלן מנקן, שבעבר עבד על הלחנת וכתיבת השירים עבור הסרט המקורי, ישוב להלחנת העיבוד המחודש ולכתיבת שירים חדשים לצד המפיק לין-מנואל מירנדה.
שלושה חודשים לאחר מכן, הצהיר מנקן שעבודתו על הלחנת הסרט הושהתה בשל לוחות הזמנים של מירנדה ומארק פלאט על הפקת הסרט "מרי פופינס חוזרת".
ב-20 במאי 2019, מנקן הצהיר כי העבודה על הסרט תהיה הפרויקט הבא שלו, לאחר עליית עיבוד הלייב-אקשן "אלאדין" לאקרנים, וב-9 ביולי, אישר מנקן כי הוא ומירנדה החלו לעבוד על כתיבת השירים החדשים לסרט.
בהיותו מחליף את הליריקן של הסרט המקורי, הווארד אשמן המנוח, חש מירנדה ש"[הוא] בהחלט לא יגיע לרמת" עבודתו של אשמן, בטענה ש"אף אחד לא יכול לכתוב כמוהו".
ב-16 בינואר 2020, אישרה ביילי כי השיר "Part of Your World" מהסרט המקורי יופיע גם בעיבוד המחודש.
ב-10 בפברואר 2020, חשף מירנדה שהוא ומנקן כתבו ארבעה שירים חדשים לסרט.
ב-19 בפברואר 2021, ציין מנקן כי השירים החדשים יהיו "תערובת" של הסגנונות שלו ושל מירנדה, ופירט שהשירים יכללו "קצת ראפ", ברוח יצירותיו הקודמות של מירנדה, ובסגנון הקרוב יותר לסגנון עבודתו הקבוע.
ב-22 בספטמבר 2021, אישר מנקן בפודקאסט "For Scores" של דיסני כי הסרט יכלול ארבעה שירים חדשים.
בנוסף, סיפר מנקן על "רתיעתו" של מירנדה מהסיכוי ללכת בדרכו של הווארד אשמן המנוח ולעבד את שירי הסרט המקורי.
ב-24 בנובמבר 2021, במהלך ריאיון שנערך עם "Collider", סיפר מירנדה על הערצתו לסרט המקורי, וכיצד שיריהם של אשמן ומנקן עזרו לעצב את ילדותו:
ב-20 בינואר 2022, פירטה ביילי ל-"Stylecater" על צילומי השיר "Part of Your World":
ב-17 בפברואר 2022, במהלך ריאיון פודקאסט עם "וראייטי", חשף מירנדה שאחד השירים החדשים לעיבוד הלייב אקשן, "For the First Time", יתרחש כאשר אריאל תהיה על היבשה בצורתה האנושית.
הוא גם חשף כי ייתכן שדויד דיגס יבצע ראפ במהלך הסרט.
עובדה זו אושרה רשמית ב-31 במרץ 2023 על ידי מנקן, שחשף את שמו של שיר הראפ החדש, "Scuttlebutt".
מנקן תיאר את זה כשיר "פזיז" עבור סקאטל וסבסטיאן "...שמנסים להבין מה קורה, מכיוון שהם שומעים שמועות שהנסיך החליט להתחתן.
הם חושבים שזו חייבת להיות אריאל, אבל למעשה זו אורסולה בדמותה של ונסה… המילים של לין הן תענוג."
לאחר מכן סיפק מנקן פרטים נוספים על השירים החדשים, וחשף כי הראשון מבין הארבעה שנכתבו במהלך פיתוח הסרט היה סולו עבור הנסיך אריק, "Wild Unchartered Waters", שנכתב כתוצאה מכך שמרשל רצה "...שיר חדש לרגע הזה של הגלים והפראיות של כל מה שיש אי-שם באוקיינוס...
בסרט לא יופיעו שני שירים מהסרט המקורי: "Daughters of Triton", המושר על ידי אחיותיה של אריאל והשיר "Les Poissons", שמושר על ידי הטבח הצרפתי של אריק, השף לואי, שאף דמותו הוצאה מעלילת הסרט.
בהסבירו את הסיבה להשמטת השיר "Daughters of Triton", נימק מנקן כי צוות ההפקה חש שמדובר בשיר מיותר בהתחשב ברקע החדש שהעניקו יוצרי הסרט לאחיות.
ב-13 במרץ 2023, הפך אלבום הפסקול לזמין לשמירה ולהזמנה מראש; ב-19 במאי 2023, יצא האלבום לשוק בהפצה דיגיטלית, והוא יצא לשוק בתקליטורים ובמהדורות תקליטי ויניל ב-26 במאי 2023 על ידי חברת ההקלטות "וולט דיסני רקורדס".
ב-26 באפריל 2023, חודש לפני עליית הסרט לאקרנים, הופץ השיר "Part of Your World" בביצועה של ביילי כסינגל דיגיטלי הזמין להורדה.
במקור, הסרט נועד לעלות לאקרנים במהלך שנת 2021 או 2022, אך בשל מספר עיכובים בהפקה כתוצאה מהתפרצות מגפת הקורונה, עלייתו לאקרנים נדחתה.
בכורת הסרט התקיימה בתיאטרון דולבי בלוס אנג'לס ב-8 במאי 2023, ולאחריה, בכיכר אודיאון לוקס לסטר שבלונדון ב-15 במאי 2023. בארצות הברית, הסרט עלה לאקרנים בפורמטי RealD 3D, IMAX, Dolby Cinema ו-4DX, בנוסף למסכים רגילים, ב-26 במאי 2023. בישראל, הסרט עלה לאקרנים ב-25 במאי 2023.
ב-9 בספטמבר 2022, השתתפו מרשל וביילי הופיעו בכנס "D23 2022", במהלכה קידמו קטע בלעדי מתוך השיר "Part of Your World", שזכה לביקורות חיוביות מבאי הכנס, ששיבחו את קולה של ביילי.
באותו היום, הופץ קדימון טיזר ראשון.
ב-13 באוקטובר 2022, הופצה כרזת הטיזר הראשונה, ועליה כתבה ביילי כתבה בחשבון הטוויטר האישי שלה: "מילים אינן יכולות לתאר עד כמה אני מרגישה כבוד עצום לגלם את בתולת הים של חלומותיי."
בריאיון ל"אנטרטיינמנט ויקלי", הצהיר מרשל כי הטייק החדש הזה על אריאל מדגיש את היותה "אישה מודרנית".
לדבריו, דמותה של אריאל שבה לשורשיה מהאגדה של הנס כריסטיאן אנדרסן, אך גם לשורשיה מהסרט המקורי, בו לדמותה של אריאל הייתה תחושה של אישה מאוד מודרנית במובנים מסוימים, מישהי שרואה את חייה אחרת מכל מי שסביבה, והולכת למצוא את חלומה.
ב-21 בינואר 2023, הודיעה "דיסני לייב אנטרטיינמנט" על ליהוק שחקניות להצגת גרסתה של ביילי לאריאל כדמות שנפגשת ומברכת את המבקרים בדיסניוורלד שבאורלנדו, פלורידה; דיסנילנד שבאנהיים, קליפורניה; ובאתר הנופש דיסנילנד פריז שבצרפת, כחלק מקמפיין הקידום של הסרט.
טרם ידוע אם מדובר בתוספת זמנית או קבועה לאחר עליית הסרט לאקרנים.
ב-12 במרץ 2023, הוצג הקדימון הרשמי במהלך טקס פרסי אוסקר ה-95 על ידי ביילי ומקארתי, ולאחר מכן הופץ רשתות החברתיות לצד כרזת הסרט הרשמית.
על פי הדיווחים, שילמה דיסני ל-"ABC" 10 מיליון דולר עבור הצגת הקדימון במהלך הטקס.
בנוסף, ב-11 באפריל 2023, יצאו לאור ליין של ספרים המבוססים על הסרט, בהם רומן פריקוול מקורי בשם "The Little Mermaid: Against the Tide" מאת ג'יי.
אל; ספר תמונות מאויר על בסיס הסרט בשם "The Little Mermaid: Make A Splash" מאת אשלי פרנקלין ופול קלאם; "The Little Mermaid: Guide to Merfolk" מאת אריק ג'רון, המרחיב את המיתולוגיה של בני ובנות הים ועולמם במסגרת הסרט; ונובליזציה על פי הסרט מאת פיית' נואל.
ב-7 במאי 2023, הוצגה הצצה ראשונה לשיר "Kiss the Girl" במהלך טקס פרסי הסרטים והטלוויזיה של MTV לשנת 2023, שנערך באופן וירטואלי, על ידי ביילי והאוור-קינג, עקב ביטול הטקס בלייב בתגובה לשביתת גילדת התסריטאים של אמריקה.
ב-14 במאי 2023, הופיעה ביילי במהלך "ליל דיסני" בעונתה ה-21 של "אמריקן איידול", על מנת לקדם את הסרט ולבצע את גרסתה לשיר "Part of Your World" בשידור חי בפעם הראשונה.
הסרט זכה לקמפיין השיווק העולמי הגדול ביותר עבור סרט לייב אקשן של דיסני, שערכו נמדד בשווי של 80 מיליון דולר ובמסגרתו נחתמו שותפויות עם מקדונלד'ס, האתר "בוקינג" והמותג "קלוגס".
נכון ל-16 בספטמבר 2023, הרוויח הסרט 298.2 מיליון דולר בארצות הברית ובקנדה, ו-271.4 מיליון דולר בטריטוריות אחרות, בסך כולל של 569.6 מיליון דולר.
ממקורותיהם הפיננסיים של "Deadline Hollywood", נמסר כי על הסרט להרוויח כ-560 מיליון דולר ברחבי העולם על מנת להיחשב כסרט מצליח ולכסות את הוצאותיו.
בארצות הברית וקנדה, הופץ הסרט לצד הסרטים "קנדהאר", "אבי החתן" ו"שקרים קטנים", והתעתד להכניס 120–125 מיליון דולר מ-4,320 בתי קולנוע במהלך סוף השבוע הראשון לעלייתו לאקרנים.
עם זאת, בערב בכורתו, הרוויח הסרט רק 38 מיליון דולר, כולל 10.3 מיליון דולר מהקרנות הטרום-בכורה.
בהמשך סוף השבוע, הרוויח הסרט 95.5 מיליון דולר, ובסך הכל 117.5 מיליון דולר במהלך ארבעת הימים, מה שהפך אותו לסרט הפותח בראש טבלאות הקופות ולסרט החמישי ברווחיותו שעלה לאקרנים במהלך יום הווטרנים בהיסטוריה.
מנגד, בטריטוריות אחרות, לא הכניס הסרט כמצופה והרוויח רק 63.8 מיליון דולר ברחבי העולם, עם 4 מיליון דולר בלבד בסין.
השווקים הגדולים ביותר בהם הרוויח הסרט הם מקסיקו (8.5 מיליון דולר), בריטניה (6.3 מיליון דולר), איטליה (4.7 מיליון דולר), ברזיל ואוסטרליה (שתיהן בסביבות 4 מיליון דולר).
"Deadline Hollywood" ייחסה את תופעת הביקורות השליליות-קיצוניות באתרים שונים כמו "IMDb" בארצות הברית, קנדה, בריטניה, ברזיל ומקסיקו, "AlloCiné" בצרפת ו-"Moviepilot" בגרמניה כאחראית למניעת קהל הצופים מלצפות בסרט.
בתגובה, "IMDb" ו-"AlloCiné" הוסיפו הודעות אזהרה והבהרה למנגנוני הדירוג של הסרט; בהודעתה של "IMDb", נכתב כי "מנגנון הדירוג שלנו זיהה פעילות הצבעה חריגה על סרט זה.
על מנת לשמר את אמינותה של מערכת הדירוג שלנו, הוחל חישוב שקלול חלופי." בסוף השבוע השני לעלייתו לאקרנים, הסרט ירד ב-57% ל-41.4 מיליון דולר ואל המקום השני, כשאת מקומו תפס סרט ההנפשה "ספיידרמן: ברחבי ממדי העכביש".
לאחר הפצת הקדימון הרשמי, דיווח "וראייטי" כי הקדימון זכה ליותר מ-104 מיליון צפיות עולמיות במהלך סוף השבוע הראשון שלאחר הפצתו.
עם נתון זה, התעלה הקדימון על שאר הקדימונים של עיבודי הלייב אקשן הקודמים של דיסני, בהם "היפה והחיה", שזכה ל-94 מיליון צפיות; "אלאדין", שזכה ל-74 מיליון צפיות ו"קרואלה", שזכה ל-68 מיליון צפיות.
בנוסף, לאחר הפצת קדימון הטיזר בספטמבר 2022, הפכו סרטוני-תגובה של ילדות כהות-עור, שהגיבו לטיזר בצורה חיובית ובהתרגשות, לוויראליים.
בדצמבר 2022, דורג הסרט במקום השלישי ברשימת "סרט המשפחה המצופה ביותר לשנת 2023" בסקר שערכה "Fandango Media" בעוד שביילי ומקארתי דורגו במקום הראשון בתור "ההופעה החדשה המצופה ביותר על המסך הגדול" ו"הנבלית המצופה ביותר", בהתאמה.
לאחר הקרנת בכורתו בטקס פרסי האוסקר ה-95 שהתקיים ב-12 במרץ 2023, הניב הקדימון הרשמי, על פי הדיווחים, למעלה מ-108 מיליון צפיות עולמיות ביממה הראשונה להפצתו.
כעת, נמצא הקדימון בין הקדימונים הנצפים ביותר רשימת עיבודי הלייב אקשן של דיסני, ובמקום הראשון מאז הפצת הקדימון לעיבוד הלייב אקשן של "מלך האריות".
ב-30 באפריל 2023, התקיימה הקרנת מבחן פרטית מוקדמת של גרסתו הסופית של הסרט במלון ויטבי שבניו יורק.
באירוע, בהנחיית מרשל ודלוקה, השתתפו 80 מפורסמים ואנשי מקצוע מהתעשייה.
לאחר הקרנת הבכורה העולמית, התגובות הראשוניות לסרט היו חיוביות לרוב, וביצועיה של ביילי זכו לשבחים רבים.
באתר הביקורות "Rotten Tomatoes", זכה הסרט לציון 67% על בסיס 305 ביקורות, עם דירוג ממוצע של 6.3/10; בקונצנזוס המבקרים של האתר נכתב כי באתר הביקורות המשוקללות "Metacritic", זכה הסרט לציון 59/100, על בסיס 52 ביקורות, דבר המציין "ביקורות מעורבות או ממוצעות".
צופים שהשתתפו בסקר שנערך על ידי "CinemaScore" העניקו לסרט ציון ממוצע של "A" בסולם של A+ עד F, בעוד שצופים שנשאלו על ידי "PostTrak" העניקו לסרט את הציון החיובי 91%, ו-76% מתוכם אמרו שהם בהחלט ימליצו עליו לאחרים.
הסרט זכה לביקורות חיוביות, ששיבחו בעיקר את ביצועיה של האלי ביילי;
מנגד, טענה אנג'ליקה ג'ייד בסטיאן מהאתר "Vulture" כי לאחר הסרט הזה, "דיסני מסגירה את חוסר הדמיון שלה ושוגה בהבנה מהותית של מה שהפך את ארוחות הילדים המקוריות שלו לכאלו תענוג בעיני הקהל מלכתחילה".
לינדזי בר מהאתר "Associated Press" כתבה כי "למרות האנרגיה שלו, הכל בסרט הזה פשוט מדולל יותר.
לאחר ההכרזה על ליהוקה של האלי ביילי לגילום דמותה של אריאל ביולי 2019, ולאחר הפצת הטיזר הראשון, בספטמבר 2022, זכה הסרט לתגובות מעורבות מהציבור על ליהוקה שחקנית כהת-עור לדמותה של אריאל, שבסרט המקורי הייתה לבנת-עור.
הביקורת על ליהוקה של ביילי לאחר הפצת קדימון הטיזר הפכה לוויראלית, ובמסגרתה הומצא ההאשטאג .
כלי תקשורת רבים ומירנדה, מפיק וכותב השירים עבור העיבוד המחודש, מתחו ביקורת על התגובות השליליות ותיארו אותן כגזעניות גרידא.
סטיוארט הריטג' מ"הגרדיאן" טען כי "המריבה המשעממת על הקדימון של דיסני עושה מכולנו אידיוטים – בין אם אריאל שחורה או לבנה, ברור שזה סרט שיש להתעלם ממנו בצדק ואז לשכוח אותו לנצח", וטען כי מפיקי הסרט היו צריכים ללהק "מוטאנטית קשקשית וגרוטסקי לתפקיד הראשי".
ב-12 באוגוסט 2019, הסבירה ביילי במהלך ריאיון כי בוחרת להתעלם מהתגובות השליליות, בעוד שאאולי קראוואלו, שגילמה את דמותה של אריאל בעיבוד הלייב שהופק על פי המחזמר המבוסס על הסרט, הביעה את התרגשותה לצפות בדמותה של אריאל בגילומה של ביילי.
ג'ודי בנסון, מדבבת דמותה של אריאל המקורית, שיבחה את הבחירה בביילי לגילום הדמות ואמרה, "אני חושבת שרוחה של הדמות הוא מה שחשוב באמת".
ברנדי נורווד, האישה כהת-העור הראשונה שגילמה את סינדרלה בסרט הטלוויזיה של דיסני משנת 1997, שנודע בגיוונו האתני, ואניקה נוני רוז, מדבבת דמותה של טיאנה, הנסיכה האפרו-אמריקאית הרשמית הראשונה של דיסני, שיבחו גם הן את ליהוקה של ביילי לגילום דמותה של אריאל.
בנוסף, גם השחקנית הלטינית רייצ'ל זגלר, שגילמה את דמותה של מריה בגרסתו של סטיבן ספילברג ל"סיפור הפרברים" משנת 2021 ועתידה לגלם את דמותה של שלגיה בעיבוד הלייב אקשן של דיסני לסרט "שלגיה ושבעת הגמדים" העתיד לצאת לאקרנים בשנת 2025, הביעה גם היא את תמיכתה בביילי.
בפברואר 2023, לאחר שנחשף מבט ראשון נוסף מתוך הסרט, שזכה גם הוא לביקורות שליליות מהציבור, חשפה ביילי חשפה שהיא ניסתה במהלך מסע הקידום של הסרט להתעלם מהביקורות שהפגינו נגדה טרולים גזעניים ברשתות החברתיות, ובמקום זאת, להתמקד בהתרגשותה לקראת עליית הסרט לאקרנים ובאפקט החיובי שעורר.
בכתבת שער למגזין "The Face", הוסיפה ביילי עוד:
בסקר שנערך בין 8 ל-10 ביולי 2022 על ידי "Hollywood Reporter/Morning Consult", עלה כי קצת פחות ממחצית מהאמריקאים תמכו ברעיון ללהק בני-מיעוטים לתפקידים של דמויות שהיו במקור לבנות.
כשנשאלו כי "במחשבה על עיבודי לייב אקשן מחודשים לסרטי הנפשה קלאסיים, האם אתה תומך או מתנגד לשחקנים שהם בני-מיעוטים גזעיים ואתניים המגלמים דמויות שהיו לבנים בסרטי עבר?", 48% מהעונים הביעו את תמיכתם "בתוקף" או "במידת מה", בעוד ש-21% הביעו את התנגדותם "בתוקף" או "במידת מה", ואילו 31% ציינו את חוסר-דעתם.
באותו הסקר, עלה גם כי הרוב תומכים ברימייקים ש"קרובים ככל האפשר למקור שלהם, כולל היצמדות לגזע ולמוצא האתני של כל דמות."
יתר על כן, לאחר ליהוקה של מליסה מקארתי לדמותה של אורסולה, מספר מהמעריצים הביעו את אכזבתם ותרעומתם מכך שהדמות לא תגולם על ידי דראג קווין אמיתית, זאת מכיוון שבמקור, שאבו האנימטורים שעבדו על דמותה בסרט המקורי השראה מהדראג קווין האמריקאית דיוויין.
מקארתי הצליחה לרכך את הביקורת על ליהוקה כשהסבירה כי במהלך עבודתה על הסרט, היא אכן שאבה השראה רבה מאמניות דראג קווין עבור פיתוח הדמות.
לאחר פרסום כרזות הדמויות, התרעמו המעריצים על עיצוב הדמויות של פלאונדר וסבסטיאן, וביקרו את יוצרי הסרט בטענה שגרמו לדמויותיהם להיראות "ריאליסטיות מדי" בהשוואה למקביליהם המונפשים, בעיה שכיחה שזכתה לביקורות דומות בעיבודי הלייב אקשן המחודשים של דיסני לסרטי ההנפשה שלהם.
ג'ייקוב טרמבלי, מדבב דמותו של פלאונדר, הבהיר בתגובה שראה לראשונה את עיצוב דמותו במהלך האודישנים, ואמר שזה "עובד בצורה מושלמת" וכי יוצרי הסרט "ידעו בדיוק מה הם עושים."
ציוצו זכה לתרעומות ולתגובות-נגד, וכתוצאה מכך מסעוד השבית את חשבון הטוויטר שלו.
במאמר דעה על ציוצו של מסעוד, הועלתה ההשערה שייתכן שדבריו נבעו מתסכולו על אי-התקדמות בפיתוחו של סרט המשך ל"אלאדין", לאחר שצייץ במרץ 2023 כי ייתכן והסרט לא יזכה להמשך.
בספטמבר 2021, נמסר כי אולפני דיסני שוקלים להפיק בעתיד סרט המשך פוטנציאלי.
כשנשאלו על סרט המשך פונטציאלי, התייחסה ביילי ל"השיבה לים" כמקור השראה פוטנציאלי עבורו, בעוד שהאוור-קינג הביע עניין להיות זה שהופך לבן ים בסרט ההמשך.
בנוסף, הביעו מקארתי וברדם עניין בפיתוח סרט ספין אוף פוטנציאלי שיתמקד בעברם של אורסולה והמלך טריטון כאחים.
בת החוואי הוא סרט קולנוע אמריקאי משנת 1947 עם לורטה יאנג, ג'וזף קוטן, אתל ברימור וצ'ארלס ביקפורד בתפקידים הראשיים.
התסריט מבוסס על המחזה Juurakon Hulda של הסופרת הפינית, Hella Wuolijoki משנת 1937.
לורטה יאנג זכתה בפרס אוסקר לשחקנית הטובה ביותר.
צ'ארלס ביקפורד היה מועמד לפרס אוסקר לשחקן המשנה הטוב ביותר.
קייטי הולסטרום (לורטה יאנג) גרה עם הוריה ושלושת אחיה בחווה חקלאית במערב התיכון של ארצות הברית.
ההורים הם מהגרים משוודיה וקייטי מדברת במבטא שוודי.
היא חסכה 75 דולר כדי ללמוד סיעוד בעיר המחוז.
היא נפרדת ממשפחתה וצבע האסם, אדולף פטרי (ריס ויליאמס), מתנדב להסיע אותה.
בדרך הוא מביים תקלה, גורם לתאונה קלה ונאלץ לשלם 75 דולר פצוי לנזק ולגרירה.
קייטי מלווה לו את הכסף והוא מבטיח להחזיר.
הם נשארים לישון בלילה במוטל ובבוקר הוא בורח.
היא נאלצת לשלם את חובו ומגיעה לעיר בטרמפ.
כאן הוא מסרב להחזיר לה את הכסף ומאיים כי אם תתלונן עליו הוא יאמר שהם שכבו ביחד בלילה...
היא מגיעה לעיר בחוסר כל ומוצאת עבודה כמשרתת בבית משפחת מורלי העשירה בו גרים חבר הקונגרס גלן מורלי (ג'וזף קוטן), אימו אגאתה (אתל ברימור) והמשרת הראשי, ג'וזף קלנסי (צ'ארלס ביקפורד).
כבר בשלב ראשון היא מוצאת חן בעיני כולם בגלל כישוריה כמבשלת ובעיקר בגלל הערותיה הפוליטיות החכמות בפני אנשי המפלגה שבאים להתייעץ עם גלן ואימו.
כאשר חבר הקונגרס, וילבור ג'ונסון (ת'סטון האל) נפטר, מחליטים נציגי המפלגה להמליץ בפני קהל הבוחרים על אנדרס פינלי (ארט בייקר).
לקייטי יש השגות על הבחירה וגלן מציע לה לשאול את פינלי בטקס הבחירה.
בטקס נישאים נאומים עם סיסמאות נבובות ולבסוף עולה פינלי, מציג את עצמו וזוכה למחיאות כפיים על כל שטות שהוא אומר.
בסוף נאומו הקצר הוא פונה לקהל, שואל אם יש למישהו שאלות ומתכונן כבר לרדת מהבמה אבל אז קמה קייטי ושואלת אותו שאלות נוקבות על פעולותיו השנויות במחלוקת ומעמידה את אישיותו בספק.
העיתונים והרדיו מפרסמים את זה והמפלגה באופוזיציה מציעה לה מועמדות.
היא מהססת אך גלן מעודד אותה.
היא מתחילה את מסע הבחירות כשפינלי מוביל ביתרון עצום, אך עם הזמן וכאשר היא עוברה אימון בדיקציה נכונה, הפער מצטמצם.
אז מופיע פטרי לפני ועד המפלגה ודורש 500 דולר תמורת שתיקתו בנוגע ללילה בו בילה ביחד עם קייטי.
בשלב ראשון הוא נדחה אבל פינלי מנצל את ההזדמנות, מודיע זאת לאמצעי התקשורת ובעזרת בריוניו הוא כולא את פטרי בביתו עד לאחר הבחירות.
קייטי שכבודה נרמס, חוזרת לחווה מושפלת.
בינתיים מזמינה אימו את פינלי והמשרת קלנסי משקה אותו במשקאות חריפים.
פינלי השיכור מגלה ששיחד את פטרי וכעת הוא כלוא בביתו ונשמר על ידי בריונים שלו השייכים לחבורה גזענית.
גלן ממהר לחווה ומוצא שם את קייטי מפזרת מזון לתרנגולות.
הוא מתוודה על אהבתו אבל היא מיואשת.
אביה מעודד אותה להילחם על שמה.
גלן ושלושת אחיה מגיעים לביתו של פינלי, גוברים על הבריונים, לוקחים את פטרי והוא מודה ברדיו כי פינלי שיחד אותו.
בבחירות זוכה קייטי בניצחון מוחץ וגלן נושא אותה בידיו לתוך בניין הקפיטול.
שם השחקן/ית שם הדמות הערותלורטה יאנגקייטי הולסטרוםג'וזף קוטןגלן מורליחבר קונגרסאתל ברימוראגאתה מורליאימו של גלןצ'ארלס ביקפורדג'וזף קלנסימשרתריס ויליאמסאדולף פטריצבעת'סטון האלוילבור ג'ונסוןחבר קונגרסארט בייקראנדרס פינלימועמד לקונגרסהארי שנוןמר הולסטרוםאביה של קייטילקס ברקר, קיית' אנדס,ג'יימס ארנסאולף, סוון ופיטר הולסטרוםאחיה של קייטיאנה נילסוןגב' הולסטרוםאימה של קייטי
בַּת אֲהוּבַת אֵל הוא פיוט הנאמר בקהילות עדות המזרח במהלך חודש אלול וב' ימי ראש השנה.
הפיוט בנוי מתשעה בתים שיוצרים אקרוסטיכון "בנימן חזק א".
בפיוט אין חריזה בין הבתים, אלא רק בתוך הבתים.
בכל בית יש שלוש חריזות.
שתי השורות הראשונות חרוזות פעמיים - בהברה השביעית של שתיהן, ובהברה העשירית של שתיהן.
השורה השלישית היא רק בת שבע הברות, והיא חרוזה עם ההברה השביעית של השורה הרביעית (בחריזה נפרדת משתי השורות הראשונות) ובשורה הרביעית בהברה העשירית יש חריזה עם ההברה העשירית של שתי השורות הראשונות.
לפיוט שני חלקים: בחלק הראשון מתואר עם ישראל ("בת אהובת אל") הקמה להתפלל לפני אביה ולהתחנן שיסלח על חטאותיה.
בחלק השני, עובר הפיוט לבקש מהקב"ה שירחם על עמו בעת עשיית המשפט בראש השנה.
הפיוט נאמר בחלק מקהילות עדות המזרח בסיום הסליחות, לאחר קדיש תתקבל ואמירת שיר המעלות.
כמו כן, חציו השני של הפיוט (מהבית "חון תחון") נאמר בלילה השני של ראש השנה, במקום הפיוט אחות קטנה שנאמר בלילה הראשון.
בת אלה בירנבאום הידועה בשם הבמה בת אלה (נולדה ב-12 בספטמבר 1966) היא זמרת יוצרת, מוזיקאית ויזמית תרבות ישראלית ובינלאומית.
בת אלה בירנבאום נולדה בדימונה להוריה הירושלמים, יעל ויצחק, בני הקהילה הפרסית והחאלבית, שבחרו להיות ממקימי דימונה בשנות ה-50. בת אלה הוא שם לידתה, שניתן לה בהשראת עץ האלה שגדל בחצר ביתה.
בבית הוריה היא שמעה את שירת הבקשות החאלבית והפיוט הפרסי, לצד הפסקול מסרטי ליל שבת בערבית, מוזיקה קלאסית, מוזיקה לועזית וזמר עברי, שהיו למנגינת הבית הקבועה שלה.
בצעירותה למדה בקונסרבטוריון העירוני בדימונה.
היא הצטיינה בלימודי הפסנתר וחליליות הבארוק.
במסגרת הקונסרבטוריון זכתה בפרסים ארציים, הופיעה בבית הנשיא בירושלים ובאירועי העיר הרשמיים.
בגיל 9 השתתפה בפסטיבל שירי הילדים מס' 6 (1976) עם הזמרות אילנה רובינא ומירי אלוני.
בגיל 16 יצאה לשליחות מטעם תנועת הצופים למחנות הקיץ והקהילות היהודיות באמריקה הצפונית, במסגרת להקת "קרוואן הידידות".
ב-1985 התגייסה לצה"ל ושירתה בלהקת פיקוד הדרום.
לצידה בלהקה היו השחקנית ליליאן ברטו, זמרת האופרה הדר הלוי, המוזיקאים בנצי גפני ויוראי אורון.
המנהלים המוזיקליים שעבדו עם הלהקה היו: גיל דור, עוזי אסנר ומירון מינסטר.
לאחר שירותה הצבאי יצאה לשליחות מטעם הסוכנות היהודית כמובילת שירה במחנות הקיץ היהודיים בארצות הברית, ביניהם מחנה "יהודה הצעיר" ומחנה "רמה".
ב-1990 סיימה את לימודיה לתואר BA במזרחנות ובמדע המדינה באוניברסיטה העברית בירושלים.
בתום הלימודים עברה עם בעלה לעתיד, דניאל בירנבאום לארצות הברית.
הם חיו שם כעשר שנים והקימו את משפחתם עם ארבעת ילדיהם.
בארצות הברית היא הרחיבה את לימודיה במוזיקה ושילבה את הוראת המוזיקה בבתי הספר תוך כדי הופעותיה בקהילות היהודיות בארצות הברית ובאירופה.
החל מ-1994, פעלה, הופיעה ויצרה עם הזמרת והיוצרת היהודייה-אמריקאית דבי פרידמן.
שיתוף הפעולה בין השתיים כלל סיבובי הופעות בארצות הברית, אנגליה ושוודיה עם רפרטואר ועיבודים שחיברו בין יהדות לישראליות.
עם חזרתה לישראל ב-2003 חברה לרשת בתי הספר והגנים הממלכתיים של קרן תל"י ולמעלה מעשר שנים העבירה תוכניות של "חוויה מוזיקלית יהודית-ישראלית" לילדים, למורים, להורים ולכל המשפחה ובנוסף הפיקה וניהלה כנסים מוזיקליים אותם מקיימת עד היום.
בישראל, בנוסף ללימודי המוזיקה, הרחיבה את ידיעותיה בתחום "תרבות יהודית-ישראלית" במסגרות החינוכיות של: מכון שכטר למדעי היהדות, מכון שלום הרטמן, מכללת אורנים, בית מדרש אלול, מכללת בינה ומיזם 929 - תנ"ך ביחד.
ב-2010 חברה למוזיקאי עמוס בן-דוד ואיתו הוציאה שלושה אלבומי סולו, בהם "לכי לך"(2015), משיריה של הזמרת והיוצרת היהודייה-אמריקאית דבי פרידמן, שתורגמו לראשונה לעברית.
בן-דוד מלווה את בת אלה עד היום כמנהל מוזיקלי ומעבד בהופעותיה בישראל ובחו"ל.
בשנים 2020–2021, שנות מגפת הקורונה, בת אלה יזמה והובילה מסע הופעות ארצי: "מופע נודד-מחבקים את גיל הזהב", לעידוד וחיזוק קהילת הגיל השלישי בבתי אבות, דיור מוגן ומרכזי יום לקשיש וקיימה מעל ל־100 הופעות.
משנת 2020 ועד היום (2025) משתתפת כזמרת קבועה בקבלות השבת של מיזם 929 - תנ"ך ביחד, ביוזמת והובלת הרב בני לאו.
במסגרת זו הופיעה גם ב"מרכז ברודט" שבתל אביב ובוועידת התנ"ך הראשונה בבנייני האומה שבירושלים.
בחורף 2021 יזמה והפיקה סדרה של מופעי מחווה לציון עשור למותה של דבי פרידמן, כולל ביצוע שירי דבי פרידמן בעברית, במרכז רבין בתל אביב, ברשת הטלוויזיה האמריקאית Jewish Life Television, בשידורי המכון למוזיקה יהודית JMI באנגליה ועוד.
ביוני 2022 הופיעה בבית הכנסת פארק אווניו בניו יורק, יחד עם החזן עזי שוורץ בקונצרט חגיגי שהיה לפתיחת סיבוב הופעות בינלאומי שכלל גם את לונדון.
בדצמבר 2022 הופיעה במופע חגיגי בתוכנית היוקרתית "לימוד אנגליה" שם גם העבירה כיתת אמן בנושא המוזיקה האמונית בישראל.
ב-2023, המשיך סיבוב ההופעות הבינלאומי, שכלל מופע להקה במועדון הגריי תל אביב, לוס אנג'לס, בוסטון וסינסינטי.
ביוני 2023 הופיעה בחגיגיות 75 שנה לישראל, בבית הכנסת פארק אווניו בניו יורק יחד עם החזן עזי שוורץ בקונצרט חגיגי, בעיבודו והפקתו המוזיקלית של אורן אלדור, בו השתתפו גילי יאלו, מיכאל פייגנבאום, והחזנים מירה דייוויס חיים דוביד ברסון ודניאל מוטלו.
כן הופיעה בחגיגות 75 לישראל בברזיל מטעם ההסתדרות הציונית העולמית, באירוע עמיות יהודית למנהיגי הקהילות היהודיות בדרום אמריקה.
מפרוץ מלחמת חרבות ברזל בת אלה מרבה להופיע בהתנדבות בקרב משפחות החטופים, משפחות השכול, חיילי צה"ל והמפונים מהדרום והצפון והשתתפה בהופעות בניו יורק, לוס אנג'לס ואמסטרדם לעידוד וחיזוק הקהילות היהודיות.
בפברואר 2024 השתתפה בתוכנית "לימוד אמסטרדם" והעבירה כיתת אמן בנושא מוזיקה ישראלית בצל מלחמת שבעה באוקטובר.
במרץ 2024 הופיעה בפסטיבל פליציה בלומנטל למוזיקה, במוזיאון תל אביב.
במופע פרמיירה בינלאומי "נוסח אמריקה" בהפקת בי פרודקשיין.
הפקה רבת משתתפים, המעלה על נס את אוצר המוזיקה הליתורגית היהודית האמריקאית, עם החזן עזי שוורץ, אנסמבל גלעד אפרת, נגנים ומקהלה.
המנהל והמפיק המוזיקלי - גלעד אפרת, היזם והמנהל האמנותי - אלי גרינפלד.
בספטמבר 2024 בת אלה חזרה והופיעה במועדון גריי תל אביב, במופע קלאסיקות ישראליות ולראשונה גם עם שירים מקוריים פרי ידה.
בדצמבר - חנוכה 2024 יצאה לסבוב הופעות בקרב קהילות יהודיות בהולנד.
בינואר 2025 יצאה לסבוב הופעות בלוס אנג'לס, בו הופיעה בין היתר באולם The Wallis ובקהילות היהודיות במסגרת ציון יום השואה הבינלאומי בשיתוף פעולה עם ארגוני Stand With Us and IAC.
בסבב זה גם התארחה כזמרת בקבלות שבת בבתי הכנסת מובילים ובהם Sinai Tempel ובבית הכנסת בשדרות וילשר.
2021 ערוץ JLTV ארצות הברית – מופע מחווה לזמרת והיוצרת היהודייה-אמריקאית דבי פרידמן, 10 שנים למותה.
מופע רב משתתפים שצולם במרכז יצחק רבין, תל אביב.
2021 המכון למוזיקה יהודית באנגליה JMI – מופע מחווה לדבי פרידמן.
12/2021 מופע "התגעגעתי אז באתי", טרמינל 4 תל אביב – ערוץ HOT סניור.
2/2023 מופע "הכוח לשמוח", גריי תל אביב – ערוץ HOT סניור.
3/2024 מופע "נוסח אמריקה", ערוצי הטלוויזיה הישראלית
9/2024 מופע "היא תביא לך את האור", גריי תל אביב, ערוצי הטלוויזיה הישראלית
חורף 2017, סיבוב הופעות חוף אל חוף ארצות הברית.
2021-2010, הופעות ברחבי ישראל : אמפי תיאטרון קיסריה, מועדוני זאפה, היכלי תרבות ועוד.
2021-2020, "מסע נודד – מחבקים את גיל הזהב" – מעל 100 הופעות לעידוד קהילת הגיל השלישי, בימי הקורונה.
אפריל 2021, פסטיבל "תור הזהב אשדוד".
קיץ 2022, ארצות הברית: ניו יורק, בית הכנסת "פארק אבניו", הייניס מסצ'וסטס – קהילת "קייפ קוד".
2022, ארצות הברית: ניו יורק, בית הכנסת "פארק אבניו", הייניס מסצ'וסטס – קהילת "קייפ קוד".
2022, אנגליה: לונדון – "פינצ'לי סינגוג", "לימוד" אנגליה, בירמינגהם.
ארצות הברית: ניו יורק, בוסטון, לוס אנג'לס, סינסינטי
2023 בתי הכנסת של קהילות רוממו ואנשי חסד בניו יורק
2024 לימוד אמסטרדם ובית הכנסת בית החידוש אמסטרדם
2024, מוזיאון תל אביב לאמנות, מועדון הגריי תל אביב
"הנצח שברגע" (2020) - ניהול מוזיקלי ועיבודים – עמוס בן דוד.
"בת אלה LIVE עם גיא מינטוס וסימפונט רעננה" (2020), ניהול מוזיקלי ועיבודים - גיא מינטוס.
"רגעים" (2018), ניהול מוזיקלי ועיבודים, אריאל קשת.
"לכי לך" (2015) שירי דבי פרידמן בעברית, הפקה מוזיקלית ועיבודים, עמוס בן-דוד.
"תפילתי" (2010), הפקה מוזיקלית ועיבודים, עמוס בן-דוד.
"יחד בתפילה", קרן תל"י (2006), ניהול והפקה מוזיקלית, בת אלה.
"i Pray" (2003), שירה, ניהול והפקה מוזיקלית, בת אלה.
"Rhythm Of The Land" (1997), ניהול מוזיקלי ועיבודים, רמי הראל.
"דמיין" (מילים ולחן: ג'ון לנון, תרגום לעברית: דן אלמגור) – דואט עם ניצן בירנבאום.
"אתה אחד – אלוואחיד" (מילים ולחן: דבי פרידמן, תרגום לעברית: דפני בירן אחיטוב, תרגום לערבית: מג'יד אגבריה) - דואט תפילה בעברית וערבית עם היבה בטחיש.
"תפילה לשלום המדינה" (מילים: הרב הרצוג והרב עוזיאל, לחן: סול זים ) – דואט עם ניצן בירנבאום.
"הללו" (מילים: תהילים קנ, לחן: עממי צופי) - עם "בועות של תקווה".
"כל המתנות" (מילים: אבות דרבי נתן, לחן: מורן מייזלס).
"מבראשית" (מילים: איריס אליה-כהן, לחן: מרב סימן-טוב).
"ואשיר לך" (מילים: פרץ דרור-בנאי, לחן: מרב סימן-טוב).
"עצי זית"] (מילים: לאה גולדברג, לחן: עידו זלזניק).
"הכוח לשמוח" (מילים ולחן: חני דינור)
"היא תביא לך את האור" (מילים: בת אלה, לחן: בת אלה ורועי כהן)
"מתנות קטנות" (מילים: נעם חורב, לחן: רמי קליינשטיין) דואט עם עזי שוורץ
"בספר חיים" (מילים: מהמחזור לימים הנוראים, לחן: סול זים) עם בעלה וילדיה.
"ויש להתפלא" (מילים: יחזקאל רחמים, לחן: רועי כהן)
Park Avenue Synagogue, NY, מופע מחווה לדבי פרידמן עם החזן עזי שוורץ ואורחים.
מתוך המופע בזאפה תל אביב ("אלוהים נתן לך במתנה").
מתוך המופע במוזיאון תל אביב עם תזמורת סימפונט רעננה וגיא מינטוס.
בת אלה ודניאל בירנבאום גרים בתל מונד, ולהם ארבעה ילדים.
בנה, ניצן, הוא מוזיקאי יוצר וזמר המתארח לעיתים בהופעותיה.
בת הים הקטנה: הפסקול המקורי של הסרט הוא אלבום מוזיקה שהולחן על ידי המלחין אלן מנקן.
האלבום הופץ דיגיטלית ב-19 במאי 2023; ובתקליטורים ובמהדורות תקליטי ויניל בהפצת חברת ההקלטות "וולט דיסני רקורדס" ב-26 במאי 2023.
האלבום כולל את השירים המקוריים שנכתבו והולחנו עבור סרט ההנפשה "בת הים הקטנה" משנת 1989 על ידי מנקן והווארד אשמן, לצד שירים חדשים שנכתבו על ידי לין-מנואל מירנדה עבור הסרט "בת הים הקטנה" משנת 2023, שהופק והופץ על ידי סרטי וולט דיסני.
ב-26 באפריל 2023, חודש לפני הפצת האלבום, הופץ השיר "Part of Your World" בביצועה של האלי ביילי כסינגל דיגיטלי הזמין להורדה.
בת בולין האחרת הוא סרט קולנוע משנת 2008, מסוגת דרמה היסטורית, בבימויו של ג'סטין צ'דוויק.
הסרט מבוסס על רומן בעל אותו השם מאת פיליפה גרגורי, ומתאר את מערכת היחסים הסוערת בין אן ומרי בולין, שתי אחיות שהתחרו על חיבתו של מלך אנגליה הנרי השמיני במהלך המאה ה-16.
הסרט מתרחש בתחילת המאה ה-16 ועוקב אחר חייהן של האחיות בולין, אן (נטלי פורטמן) ומרי (סקרלט ג'והנסון), שתי בנותיו של סר תומאס בולין, המקורב לחצר המלוכה.
אן מתוארת כשאפתנית והמחושבת יותר מבין שתי האחיות, וכוחה נעוץ באישיותה הכריזמטית ובכישורי הפיתוי שלה.
מרי, לעומת זאת, מתוארת כצנועה יותר, עדינה ופחות שאפתנית.
היא מעריכה את משפחתה ומסתפקת בתחילה בתפקידה בחצר המלוכה.
היא פחות אסרטיבית ומתמצאת בפוליטיקה בהשוואה לאחותה.
בשומעם שקתרינה מאראגון אינה מצליחה להעמיד למלך הנרי השמיני בן זכר, אביהן של הבנות, סר תומאס בולין (מארק ריילנס) ודודם, הדוכס מנורפוק (דייוויד מוריסי), מתכננים להציע את אן כמאהבת פוטנציאלית למלך הנרי השמיני (אריק באנה).
אן מסכימה לתוכנית, ואכן מוצאת חן תחילה בעיני המלך אך לבסוף דווקא אחותה המאורסת, מרי, היא זו שלוכדת את עיניו של המלך ונשלחת לחצר המלוכה, והופכת לאחת מפילגשיו.
היא נבחרה להיות פילגשו של המלך הנרי השמיני בגלל יופיה ועדינותה, שהתבטאו בטיפולה במלך לאחר שנפצע במסע רכיבה ביער יחד עם פמלייתו ואחותה, אן.
מרי נשבית בקסמיו של הנרי, אך היא אינה מחפשת באופן פעיל כוח או השפעה פוליטית.
אן המתוסכלת מוצאת נחמה בזרועותיו של הנרי פרסי, אציל מאורס לליידי מרי טלבוט, ומתחתנת איתו בחשאי.
אן חושפת את נישואיה לאחיה, ג'ורג' בולין, שמודיע למרי.
מרי מזהירה את אביה ודודה, המבטלים את הנישואין בכפייה, תוך שמירת קיומו של הטקס בסוד.
לאחר מכן נשלחת אן לחצר המלוכה הצרפתי.
כשאן חוזרת מהגלות בחצר המלוכה הצרפתי, היא מחלה עד מהרה להאפיל על אחותה, מרי, בחיבתו של המלך.
ככל שהשפעתה של אן גדלה, עולה המתיחות בין האחיות, ותככי חצר המלוכה מתעצמים.
לבסוף מרי מגורשת על ידי המלך הנרי, חרף העובדה שילדה לו בן זכר.
כשהכריזמה והשנינות של אן שובות את ליבו של המלך, הוא הופך אובססיבי לגביה, אך היא אינה מסכימה להיעתר לו כל עוד לא יישא אותה לאשתו החוקית ויהופכה למלכה.
התניה זו, לצד רצונו של המלך ליורש זכר והתסכול שלו מנישואיו למלכה קתרין מאראגון (אנה טורנט) מעמידות את אנגליה על סף מהפכה דתית ופוליטית, וזאת משום שהמלך מעוניין לעקוף את סמכותו של האפיפיור בביטול הנישואים למלכה הקתולית, קתרין, לאחר שזו עותרת לאפיפיור כנגד תהליך הגירושין.
לבסוף, רצונו של הנרי להתחתן עם אן ולהופכה למלכה מביא להפרדה של אנגליה מהכנסייה הקתולית ולהקמת הכנסייה האנגליקנית.
כאשר אן מוכתרת כמלכת אנגליה, היא זוכה להשפעה ניכרת בחצר המלוכה.
נישואיה להנרי מאופיינים בשאיפתה המתמשכת ללדת יורש זכר כדי להבטיח את מעמדה כמלכה ואת שושלת טיודור.
אן הופכת יותר ויותר אסרטיבית בתפקידה כמלכה.
מרי, שהייתה בעבר פילגשו של המלך הנרי, מתמודדת עם אתגרים אישיים ורגשיים.
היא כבר לא פילגשו המועדפת של המלך והולכת ונעשית מבודדת ממשפחתה כשהם ממשיכים להתחרות על תשומת ליבו וחיבתו של המלך.
מאמציה של אן ללדת יורש זכר מפעילים עליה לחץ עצום, ויחסיה עם הנרי נעשים מתוחים.
תחילה היא יולדת ילדה ולאחר מכן עוברת לידה שקטה.
חוסר היכולת לספק יורש גבר מובילים להתגברות המתחים ואכזבות בין בני הזוג.
כשהשפעתה של אן דועכת והיא לא מצליחה ללדת יורש זכר, קמים לה אויבים בחצר המלוכה - ג'יין סימור המתחרה עימה על חיבתו של המלך וגיסתה ג'יין פארקר, המתחרה עימה על חיבתו של אחיה, ג'ורג'.
לאחר הלידה השקטה, אן חוששת לספר למלך את שאירע ומבקשת מאחיה, ג'ורג', לקיים איתה יחסי מין על מנת שתתעבר.
ג'ורג' נעתר על מנת לחזק את מעמדה של אחותו בחצר המלוכה, אך הוא סולד מן המעשה ולא מצליח לשתף עימה פעולה לבסוף.
ג'יין מצותת למתרחש ומספרת למלך את אשר אירע, מבלי שהיא עדה לסירובו של ג'ורג'.
אן מואשמת בניאוף, גילוי עריות ובגידה.
היא עומדת בפני משפט שבסופו נמצאה אשמה ונידונה למוות בעריפת ראש, יחד עם אחיה.
ג'ורג' נלקח לשדה וראשו נערף.
מרי, שהייתה פסיבית יחסית בפוליטיקה של חצר המלוכה לאורך רוב הזמן, הופכת יותר ויותר רגישה כלפי אחותה כשהיא עדה לסבלה.
למרות יריבותן בעבר על חיבתו של המלך, היא לא יכולה לשאת לראות את אחותה נידונה למוות שלא בצדק.
במעשה של אומץ ואהבת אחות, מרי ממהרת לחצר המלוכה ופונה ישירות למלך הנרי.
היא מפצירה בו בלהט לחוס על חייה של אן, בטענה שלאחותה מגיעה הזדמנות לחיות וכי סבלה מספיק כששמעה על מות אחיה.
היא מתעמתת עם הנרי ומנסה להשתמש במערכת היחסים שלהם בעבר כדי להשפיע על החלטתו.
תחינתה יוצרת מתח, כאשר גורלה של אן תלוי על הכף.
למרות כל זאת אן לא מצליחה להימלט מגורלה הטרגי.
כשהיא כורעת ומתכוננת להוצאתה להורג, היא מתמודדת עם גורלה בכבוד וראשה נערף לעיני ההמון.
לאחר הוצאתה להורג של אן, הסרט בוחן בקצרה את תוצאות מותה.
מרי, שניסתה להציל את אחותה, נותרה להתמודד עם ההשלכות של מעשיה שלה ועם הבחירות של משפחתה.
הסרט מסתיים בתחושת מלנכוליה, המשקפת את חייהן הטרגיים והסוערים של האחיות בוליין.
המלך הנרי השמיני (אריק באנה)
סר תומאס בולין (מארק ריילנס): אביהן חלש האופי של הבנות, אשר מובל על ידי גיסו, הדוכס מנורפוק, להשתמש בהן על מנת להשיג השפעה בחצר המלוכה ולצבור הון וכוח.
אליזבת בולין (קריסטין סקוט-תומאס): אימן של אן ומרי, ואשתו של תומאס בולין, הרוזנת מווילטשייר ואורמונד.
וויליאם קארי (בנדיקט קמברבאץ'): בעלה הראשון של מרי בולין.
ויליאם סטאפורד (אדי רדמיין): בעלה השני של מרי בולין, לאחר שזו ובעלה נפרדים בעקבות פרשיית האהבה שלה עם המלך הנרי.
הוא מתואר כדמות אדיבה ותומכת המציעה למרי סיכוי לחיים רגילים יותר הרחק מהתככים של חצר המלוכה.
ג'יין בוליין (פארקר) (ג'ונו טמפל): גיסתן הבוגדנית והתככנית של אן בולין ומרי בוליין.
ג'ין סיימור (קורין גאלאוויי): משרתת כבת לוויה לקתרין מאראגון ולאן בולין.
דמותה מייצגת חזון אידיאלי של נשיות מסורתית בניגוד לאן בולין האסרטיבית והשאפתנית יותר.
"בת הדייג" הוא שיר שנכתב על ידי בנימין אביגל והולחן על ידי רעייתו דאז הזמרת מרים אביגל לכבוד הולדת בתם הבכורה.
השיר נכלל בתקליט שהוציאה מרים אביגל בשנת 1959
דורון נשר הפך את השיר לנעימת הנושא של תוכנית הרדיו שלו "ציפורי לילה" בגלי צה"ל.
בשנת 1988 חידשה את השיר ירדנה ארזי באלבומה "תחנה בדרך".
בת אל מוסרי (נולדה ב-31 במרץ 1988) היא תסריטאית, במאית ושחקנית ישראלית.
זוכת פרסי אופיר כשחקנית המשנה הטובה ביותר לשנת 2024 על תפקידה בסרט "בנות כמונו", זוכת פרס הסרט הקצר הטוב ביותר 2023 על הסרט "יום רגיל", ופרס הסרט הקצר הטוב ביותר על הסרט "ברכה".
בשנת 2017 הייתה מועמדת לפרס האקדמיה הישראלית לקולנוע כשחקנית משנה על תפקידה בסרט "מוטלים בספק" ובשנת 2020 על תפקידה בסרט הקולנוע "בוטיק פריז".
שיחקה בסדרות "רק להיום", "איש חשוב מאוד 2", "כבודו", "ויקי ואני" ועוד.
מוסרי נולדה וגדלה גדלה בבת ים, השלישית מבין ארבע אחיות.
הוריה לא עבדו ונסמכו על קצבה מביטוח לאומי.
בגיל 9, לאחר שסבא שלה נפטר, היא עברה להתגורר בבית סבתה.
במהלך תקופת מגוריה בבית סבתה, כשהייתה בת 11 נודע לה שהוריה מתגרשים.
היא החלה לעבוד בגיל צעיר ונשרה מבית הספר.
בנעוריה השתתפה בסדנאות בתחומי המשחק והכתיבה של משרד הרווחה.
כשהייתה בת 15, כשהשתלבה בענף בימתי של יחידת הרווחה בשם "רונן", כתבה מחזה קצר על ילדה שבורחת למקלט, שם ממתינה לה בובה קטנה שעוזרת לה להתמודד עם פגיעה מינית.
ההצגה, שאותה כתבה ובה שיחקה, עלתה באודיטוריום של בת ים וזכתה לשבחי הקהל.
בוגרת לימודי תסריטאות בבית הספר סם שפיגל לקולנוע ולטלוויזיה, אותם סיימה בהצטיינות.
במקביל לקריירה בתחומי אמנויות הבמה היא ממשיכה לעבוד במקצועה כקוסמטיקאית.
בשנת 2014 לאחר סיום לימודיה בסם שפיגל, כתבה את התסריט לסרט הקצר "יום רגיל", זוכה פרס אופיר לסרט הקצר הטוב ביותר.
לאחר מכן כתבה את התסריט לסרט הקצר "ברכה", זוכה פרס אופיר לסרט הקצר הטוב ביותר.
סרטה הראשון באורך מלא, "בנות כמונו" יצא לאקרנים בשנת 2023 וזכה בשלושה פרסי אופיר.
משמשת כלקטורית בקרנות הקולנוע בארץ, מלמדת תסריטאות ומשחק מול מצלמה ועורכת תסריטים.
מרצה ומנחת סדנאות לסטודנטים, נוער במצבי סיכון ומטפלים.
שנהשם היצירהסוגההערות2024בנות כמונוסרט עלילתי מועמדת לזוכת פרס אופיר לתסריט הטוב ביותר2020ברכהסרט עלילתייום רגילסרט עלילתיבמרכז העלילה חיים של ילדה להורה פגוע נפש
שנהשם היצירהסוגהבימויהערות2026כל האימהות משקרותסדרת דרמהעטרה פריש2024בנות כמונוסרט עלילתיבתפקיד: אמא של שחר, זוכת פרס אופיר לשחקנית המשנה2022העיר הטובהסדרת דרמה2022בוטיק פריזבתפקיד: יפה2020ברכהבתפקיד: ברכה.
במסגרת הפרויקט "במרחק מאה מטר"2020מנאייכסדרת מתח-פשעבתפקיד: אדל, עובדת סוציאלית2017מוטלים בספקסרט דרמהבתפקיד: רינהרק להיוםניר ברגמןאיש חשוב מאודסדרת דרמהשירלי מושיוףכבודוסדרת דרמת מתח2015הקפותסרט עלילתי
הסרט הקצר שלה, לו כתבה את התסריט וגם שיחקה בו, "יום רגיל" זכה בפרס אופיר לשנת 2019
הסרט "ברכה", במסגרת הסדרה "במרחק 100 מטר" של הוט, לו כתבה את התסריט וגם שיחקה בו, זכה בפרס אופיר לסרט הקצר הטוב ביותר לשנת 2020
הייתה מועמדת לפרס האקדמיה הישראלית לקולנוע כשחקנית משנה על תפקידה בסרט "מוטלים בספק" (2017) של אלירן אליה
הייתה מועמדת לפרס האקדמיה הישראלית לקולנוע כשחקנית משנה על תפקידה בסרט "בוטיק פריז" (2020) של מרקו כרמל
בת הים הקטנה הוא מחזמר שהופק על ידי Disney Theatrical Productions.
המחזמר מבוסס על סרט ההנפשה "בת הים הקטנה" משנת 1989 בהפקת אולפני ההנפשה של וולט דיסני ואגדה בעלת אותו שם מאת הנס כריסטיאן אנדרסן, העוקבים אחר בת ים שחולמת על העולם שמעל הים ומוותרת על קולה כדי למצוא אהבה אמיתית.
התסריט נכתב על ידי דאג רייט, הלחן הולחן על ידי אלן מנקן ומשתמש באותם מילים הנכתבו בשביל הסרט המונפש על ידי הווארד אשמן, עם שירים נוספים מאת גלן סלייטר.
התפאורה התת-מימית והסיפור על דמויות מימיות דורשים עיצובים ואסטרטגיות טכניות יוצאי דופן ליצירת תנועות גלישה עבור השחקנים.
לאחר ניסיון טרום-ברודוויי בדנוור, קולורדו מיולי עד ספטמבר 2007, המחזמר החל לעלות בהצגות מקדימות בברודוויי ב-3 בנובמבר 2007, בתיאטרון לאנט-פונטיין (והחליף את "היפה והחיה" של דיסני).
ההפקה נפתחה רשמית ב-10 בינואר 2008, ונסגרה ב-30 באוגוסט 2009, לאחר 685 הופעות ו-50 תצוגות מקדימות.
המחזמר היה בכורת הברודוויי של הבמאית פרנצ'סקה זמבלו וסיירה בוגס בתפקיד הראשי.
הפקות עוקבות נראו בתיאטראות אזוריים בארצות הברית ובעולם, בין היתר בישראל בכיכובה של רינת גבאי בתור אריאל.
גרסה מתוקנת של המחזמר עם תסריט חדש ובבימוי גלן קאזלה פותחה ב-2012, וגרסה זאת תשמש כבסיס להפקות הבאות.
הנסיך אריק, קפטן הספינה, יועצו, גרימסבי, והמלחים נמצאים על סיפונה של ספינה בים, ודנים בבני הים ה"מיתולוגיים" שחיים כביכול מתחת לים.
גרימסבי רוצה שאריק יחזור לחצר המלוכה כדי למלא את זכות הבכורה שלו כמלך.
עם זאת, אריק שומע קול יפה ומצווה על המלחים לעקוב אחריו .
בינתיים, עמוק בקרקעית האוקיינוס, בממלכת בנות הים, מתקיים קונצרט לכבוד סיכול ההפיכה של מכשפת הים אורסולה, המבוצע על ידי בנותיו של המלך טריטון, שליט הים.
מלחין החצר של המלך טריטון, סבסטיאן הסרטן, הלחין שיר שהבנות מבצעות .
עם זאת, הבת הצעירה, אריאל, לא שם בשביל הסולו שלה, מה שמביא לעצירת הקונצרט.
אריאל שכחה מהקונצרט והיא שוחה קרוב לפני השטח, מתפעלת מפריט חדש לאוסף שלה, מזלג.
מתגלה שאריאל מוקסמת מהעולם האנושי .
יחד עם חברה הטוב פלאונדר, אריאל מבקרת את סקאטל ואת חבריו השחפים כדי לשאול על הדברים האנושיים שהיא אספה, והוא משיב לה בהסברים מוטעים .
במקום אחר, אורסולה מחפשת דרך לנקום באחיה, המלך טריטון.
אורסולה גורשה מהארמון בגלל שימוש בקסם שחור, והיא אומרת למשרתיה פלוטסאם וג'טסאם לפקוח עין על אריאל, שלדעתה תהיה המפתח להשגת הכתר והקלשון של טריטון .
כשאריאל חוזרת הביתה, המלך טריטון כועס לגלות שהיא עלתה על פני השטח ונוזף בה: המלך טריטון שונא בני אדם, ומאמין שהם אינם אלא אוכלי דגים פראיים.
אריאל בורחת החוצה בבהלה, והמלך טריטון מצווה על סבסטיאן לשמור על אריאל כדי לוודא שהיא לא תסתבך בצרות.
אריאל יושבת לבדה במערה שלה, שמכילה את אוסף הדברים האנושיים שלה, ומדמיינת חיים בעולם האנושי .
אריאל ופלאונדר פוגשים את סקאטל על פני השטח כדי לראות את הספינה של הנסיך אריק מקרוב.
על הסיפון, גרימסבי אומר לאריק שעליו למצוא כלה ולתפוס את מקומו כמלך.
סערה מכה פתאום, ואריק מושלך מעל הסיפון.
אריאל מצילה אותו מטביעה וגוררת אותו לחוף.
היא מבינה שהיא מתאהבת בו, ונשבעת למצוא דרך להיות איתו .
לאחר שאריאל חוזרת הביתה, התנהגותה גורמת לאחיותיה ולפלאונדר לחשוד שהיא התאהבה .
ביבשה, אריק נחוש למצוא את האישה שהצילה את חייו, אבל הרמז היחיד שיש לו הוא הקול שלה .
סבסטיאן מגלה למלך טריטון שאריאל הצילה בן אדם.
טריטון מתעמת איתה בזעם על כך , חושף את המערה שלה ומשתמש בקלשון שלו כדי להרוס את אוסף הדברים האנושיים של אריאל.
לאחר שהמלך עוזב, סבסטיאן מנסה לנחם את אריאל בכך שהוא מצביע על נפלאות העולם התת-ימי , אבל היא מאוכזבת על שדיווח לאביה ומתגנבת עם פלונדר במהלך השיר.
ברגע שהיא עוזבת, היא נעצרת על ידי פלוטסאם וג'טסאם, שמפתים אותה לבקש עזרה מאורסולה .
אריאל הולכת לפגוש את אורסולה, שמציעה עסקה: אריאל תהפוך לבת אדם לשלושה ימים, במהלכם היא צריכה לזכות בנשיקת אהבת אמת מאריק.
אם היא תצליח לעשות זאת, היא תהפוך לבת אדם לצמיתות; אבל אם לא, נשמתה תהיה שייכת לאורסולה.
בתמורה, אריאל חייבת לוותר על הקול שלה, שיישאר בקונכייה הקסומה של אורסולה .
אריאל חותמת על ההסכם ומאבדת את הקול שלה, לאחר מכן היא הופכת לבת אדם ושוחה אל פני השטח.
סבסטיאן ופלאונדר גוררים את אריאל האנושית לחוף.
סקאטל והשחפים מעודדים אותה ועוזרים לה להתרגל לרגליים החדשות שלה .
אריק מגיע, אבל כשאריאל מנסה לדבר איתו, שום קול לא יוצא.
אריק מחזיר את אריאל לארמון שלו, שם קרלוטה, מנהלת הבית, והמשרתות רוחצות ומלבישות אותה.
אריאל מוקסמת מהעולם האנושי, בעוד המשרתות תוהות מדוע אריק הביא בחורה כזאת לארמון .
באותו לילה השף לואיס מבשל ארוחת ערב לאריאל, גרימסבי ואריק, וכמעט מבשל את סבסטיאן בתור המנה העיקרית .
אריק ואריאל מבלים יחד, ובמהלך היום אריק מלמד אותה לרקוד .
בינתיים, אורסולה מחכה בכיליון עיניים ששלושת הימים שיסתיימו ושולחת את פלוטסאם וג'טסאם לזרז את העניינים .
לאחר סיור בממלכה, אריק לוקח את אריאל לשיט שקט בסירה דרך לגונה.
סבסטיאן וסקאטל מתבוננים בדאגה ומנסים ליצור אווירה רומנטית כדי שאריק ינשק את אריאל .
בדיוק כשהם עומדים להתנשק, פלוטסאם וג'טסאם מחשמלים את הספינה מה שמפחיד את החיות ושניהם שוחים משם בהתלהבות .
סבסטיאן חוזר לים ומספר למלך טריטון הזועם על העסקה של אריאל עם אורסולה.
ביום האחרון של אריאל כאנושית, גרימסבי ארגן תחרות לכל הנסיכות הזרות לשיר עבור אריק, בתקווה שהוא יבחר אחת להיות לכלתו .
אריק לא מתעניין באף אחת מהן, ואריאל מנסה גם היא להשתתף.
אריק בוחר בה, אבל לפני שהם יכולים להתנשק, אורסולה מופיעה, מכריזה שהשמש שקעה ואריאל שייכת לה כעת.
פלוטסאם וג'טסאם תופסים את אריאל כדי להחזיר אותה לים.
המלך טריטון מגיע להתעמת עם אחותו, ומסכים לתפוס את מקומה של אריאל.
אורסולה לוקחת את הקלשון ומכריזה על עצמה כמלכה .
היא מגרשת את טריטון בהינף של הקלשון.
במהלך קרב עם הספינה של אריק, אריאל תופסת את הקונכייה של אורסולה ומחזירה לעצמה את קולה (מה שגורם לפלוטסאם וג'טסאם המבועתים לשחות משם).
אורסולה מתחננת בפני אריאל שתחזיר לה את הקונכייה, מכיוון שכל כוחה טמון בתוכה, ואף אומרת לה שהיא יכולה להפוך אותה שוב לאנושית ולאחד אותה עם הנסיך שלה.
אריאל מהססת, אבל בסופו של דבר הורסת את הקונכייה, מה שהורס את אורסולה ומחזיר למלך טריטון את הכס ובתו.
אריק ואריאל מתאחדים על החוף, ואריק מבקש מהמלך טריטון את ברכתו להתחתן עם אריאל.
המלך טריטון אומר שזאת הבחירה של אריאל, והיא מקבלת את הצעתו של אריק.
לאחר מכן המלך טריטון נפרד מבתו .
לכבוד בתו, טריטון מכריז על שלום בין בני האדם לבני הים.
אריאל ואריק מתחתנים ומפליגים משם בספינה .
בעיבוד הסרט למחזמר, נעשו שינויים משמעותיים רבים:
הקטע מתחילת הסרט בו כריש רודף אחרי אריאל ופלאונדר הוחלף בשיר חדש של אריאל בו היא מתפעלת ממזלג שמצאה בספינה הטרופה.
"Under the Sea" זהה לגרסה הקולנועית שלו, אבל בסרט הוא מבוצע בזמן שסבסטיאן מנסה למנוע מאריאל לחלום בהקיץ על אריק; במחזמר השיר מתרחש מאוחר יותר, לאחר שהמלך טריטון הורס את אוסף החפצים האנושיים של אריאל.
בכמה הפקות מאוחרות יותר, לעומת זאת, סבסטיאן שר את השיר כדי לנסות למנוע מאריאל לחשוב על אריק כמו בסרט.
המחזמר מציג את אורסולה כאחותו של המלך טריטון, קונספט שנכלל בגרסה מוקדמת של הסרט אך לא נשמר בתוצר הסופי.
בגרסת הבמה הסופית, כוחם של אורסולה וטריטון נאמר במפורש להיות שווה, ועם מותו של אביהם, פוסידון, היא קיבלה את הקונכייה הקסומה שלה בעוד הוא קיבל את הקלשון.
כל אחד מהם שלט בחצי מהאוקיינוסים, עד שאכזריותה והשימוש שלה בקסם שחור הובילו לכך שהיא הודחה מתפקידה וטריטון קיבל שלטון מלא על כל האוקיינוסים.
במחזמר, הקונכייה שלה מכילה את כוחה, בעוד שבסרט זו הייתה רק שרשרת שבה השתמשה כדי לאחסן את קולה של אריאל.
אורסולה גם משתמשת בקונכייה כדי לרגל אחרי אריאל, בעוד שבסרט היא השתמשה בפלוטסאם ובג'טסאם לשם כך.
במחזמר אריאל מביסה את אורסולה על ידי השמדת הקונכייה שלה והיא לא גודלת לממדים מפלצתיים כמו בסרט.
בגרסה החדשה של המחזמר, לאורסולה ולטרייטון היו מספר אחיות מבוגרות, שכולן נהרגו על ידי אורסולה מתוך קנאה.
כשאורסולה הפכה לשליטת שבעת הימים, טריטון הפיל אותה והפך למלך, וזאת הסיבה שהיא רוצה נקמה.
הקונכייה הקסומה הייתה מתנה לאורסולה מפוסידון, כדי להקל על אשמתו כי הוא לא העניק לה תשומת לב כמו לבנותיו האחרות.
בשיא המחזמר נחשף כי אורסולה גם הייתה אחראית למותה של אמה של אריאל.
במחזמר, סצנת הסערה בים מפושטת, ואריק פשוט נופל מהסיפון; הכלב שלו, מקס, לא נמצא, ואין שם פיצוץ.
גם האלטר אגו של אורסולה, ונסה, לא כלול, ועלילת המשנה שבה היא שוטפת את המוח של אריק נמחקה.
בסרט, פלוטסאם וג'טסאם נהרגים כאשר אורסולה מאיידת אותם בטעות עם הקלשון; במחזמר הם בורחים אחרי שאריאל לוקח את הקונכייה של אורסולה.
דיסני זכה להצלחה רבה עם עיבודי במה של סרטי האנימציה המוזיקליים הקלאסיים שלהם עם "היפה והחיה" ב-1994 ו"מלך האריות" ב-1997. תומאס שומאכר, ראש מחלקת התיאטרון של דיסני, הציע עיבוד נוסף, הפעם לסרט "בת הים הקטנה" מ-1989, וביקש מכותב השירים אלן מנקן, שהלחין את המוזיקה לסרט המקורי, להיות חלק מצוות ההפקה.
שומאכר הביא בהתחלה את הבמאי והכוריאוגרף מתיו בורן להוביל את המחזמר, אבל בורן עזב בגלל חילוקי דעות יצירתיים.
שומאכר פנה אז לפרנצ'סקה זמבלו, ואמר לה ש"לא מצאנו דרך ליצור את הסביבה התת-ימית".
הניסיון של זמבלו עם מרכיבי הפנטזיה של האופרה גרם לה להיפתח לפרויקט, והתקבלה ההחלטה שלא יהיו בהפקה מים, חוטים או תעופה.
המחזאי דאג רייט הובא על מנת לכתוב את התסריט, ומיקד את קו הסיפור בכמיהה של אריאל לא לנסיך שלה, אלא ל"עולם שבו היא מרגישה ממומשת בדרכה שלה...
השאיפות שלה גדולות יותר מכל גבר".
עבור השירים, מנקן הביא את הכותב גלן סלייטר, איתו עבד ב-"מרד החיות", ויחד הם כתבו עשרה שירים חדשים למחזמר הבימתי.
ביצירת העולם התת-ימי על הבמה, הבמאית זמבלו ביקשה מצוות העיצוב שלה להשתמש בחומרים שקופים כדי ליצור צורות מופשטות ולתמרן את האור כדי לתת אשליה מימית.
צוות העיצוב הורכב מג'ורג' ציפין, שעבד על התפאורה, נטשה כץ שהייתה אחראי על התאורה וטטיאנה נוגינובה שעבדה על התחפושות – שלושתם עבדו בעבר עם זמבלו.
עבור הכיאוריגרפיה, הכוריאוגרף סטיבן מיר גרם לשחקנים לנעול גלגליות וזנבות על מוטות פלדה, בעיצובו של מייקל קארי, הוצמדו למותניהם.
סיירה בוג'ס, שככבה בתור אריאל, הייתה מחליקה על קרח ולא התקשתה עם הגלגליות, אבל לשאר צוות השחקנים נדרש זמן להתרגל להנעלה.
במקור, בתוך הזנב של אריאל היה אמור מנוע שאפשר לו לנוע באופן עצמאי, אבל המכניקה גרמה לזנב להיות כבד ורועש, והרעיון נזנח.
החזרות להפקה בברודוויי החלו ב-29 במאי 2007, בניו יורק.
לצוות השחקנים היה שישה שבועות של חזרות לפני הניסוי טרום-ברודוויי.
עיצוב הבמה החדש נעשה על ידי בוב קראולי, כשהעולם מעל המים נראה כמו ספר פופ-אפ, באמצעות גלים שנוצרו מקרטון וסלעים.
גם דמותה של קרלוטה הושמטה מגרסה זו, ושורותיה ניתנו לגרימסבי, ופלאונדר נהפך לנער.
בעקבות הצלחת ההפקה ההולנדית, קאזלה עבד עם התיאטרון המוזיקלי בקליפורניה כדי להציג הפקה אזורית של המחזמר.
השינויים השונים שהציג קאזלה בהפקות האלו שולבו בגרסה הרשמית של המופע שדיסני נותנת לרישיונות להפקות אזוריות ומקצועיות.
"Fathoms Below" † – הקפטן, הנסיך אריק, גרימסבי והמקהלה
"Human Stuff" – סקאטל, מקהלה
"I Want the Good Times Back" – אורסולה, פלוטסאם, ג'טסאם ומקהלה
"She's in Love" – פלאונדר והאחיות של אריאל
"Her Voice" – הנסיך אריק
"Under the Sea" * – סבסטיאן והמקהלה
"Sweet Child" – פלוטסאם וג'טסאם
"Kiss the Girl" * – סבסטיאן והמקהלה
"If Only" (Quartet) – אריאל, הנסיך אריק, המלך טריטון וסבסטיאן
"The Contest" – גרימסבי והמקהלה
"If Only (Reprise)" – המלך טריטון ואריאל
"Finale" – הנסיך אריק, אריאל והמקהלה
תגובת הקהל של הדמוגרפיה העיקרית – משפחות וילדים – למחזמר הייתה לרוב חיובית.
לעומת זאת, המחזמר קיבל תגובות מעורבות ממבקרים, חלקם שיבחו את ההופעה, וחלקם כינו אותה "פחות משנונה" ו"מנופחת".
בן ברנטלי מ"הניו יורק טיימס" היה ביקורתי במיוחד ואמר שהמחזמר "חסר קסם" וש"המשיכה הנצחית של הסרט, הקוהרנטיות של העלילה, המוזרויות החביבות של הדמויות ואפילו התחכום של הפסקול המקורי (עם תוספת של שירים גנריים חדשים) נבלעו על ידי מחזה חסר פוקוס".
מגזין "טיים", לעומת זאת, הגיב ש"זה היה אחד הדברים המרהיבים ביותר שראיתי אי פעם על במת ברודוויי."
"בת הים" הוא ספר בסוגת הפנטזיה הרומנטית, מאת הסופרת קיארה קאס.
הספר פורסם במקור באינטרנט בשנת 2008, ובשנת 2016 הספר נכתב מחדש ויצא לאור בהוצאת הספרים HarperCollins.
בשנת 2016 "בת הים" זכה במקום השלישי ברשימת רבי המכר של הניו יורק טיימס.
מחברת הספר, קיארה קאס (Kiera Cass), נולדה בשנות השמונים, וגדלה במירטל ביץ' שבדרום קרוליינה.
היא למדה ב לפני שעברה ל, שם היא סיימה עם תואר בהיסטוריה.
הספר בת-הים, הוא רומן פנטזיה רומנטי שמכיל אלמנטים של קסם ומיתולוגיה.
הספר עוקב אחרי קיילין, צעירה שמצאה את עצמה במצב בלתי רגיל לאחר שהספינה שבה שטה יחד עם משפחתה, טבעה, והיא כמעט איבדה את חייה.
בניסיון נואש להישאר בחיים, נשבעת קיילין לשרת את הים, ישות מסתורית ותבונית, למשך מאה שנה, ונהפכת לבת-ים.
במסגרת שבועה זו, קיילין ובנות ים נוספות, המכונות אחיות, צריכות "להאכיל" את הים - עליהן להשתמש בקולן הקטלני, ולגרום לנוסעי ספינות ששומעים את שירתן לזרוק את עצמם לאוקיינוס.